Celestinus Episcopus servus servorum Dei, venerabilibus fratribus Matisconensi,  Cabilonensi Episcopis,  dilecto filio Decano Ledonensi in Bisuntinensi diocesi constituto, salutem  apostolicam benedictionem. Querelam dilectorum filiorum monachorum Trenorchiensium ad nos delatam accepimus, quòd Rainaldus Dominus Castri-Rainaldi Cabilonensis diocesis,  Gilo de Belfort Bisuntinæ diocesis, prioratui eorum de Loüinco helemosinas quas antecessores ipsorum eis pro animabus suis contulerant ultimâ voluntate,  quædam alia bona auferunt violenter,  detinent in ipsius prioratûs præjudicium  gravamen. Quia igitur sustinere non debemus ut prædictum monasterium sui juris sustineat læsionem, discretioni vestræ per apostolica scripta mandamus, quatenùs si præmissa vera esse vobis constiterit, memoratos R.  G. ut ablata restituant universa,  de damnis  injuriis Priori ejusdem domûs satisfaciant competenter, per excommunicationis sententiam,  interdictum terræ ipsorum, appellatione postpositâ compellatis. Quòd si omnes his exequendis nequiveritis interesse, duo vestrûm ea nihilominùs exequantur. Datum Laterani VII. Kalendas Decembris, pontificatûs nostri anno septimo. In plumbo, CELESTINUS, Papa III.